CELEX ID: 32010R0878
Publication Date: 2010-10-06

Document:
KOMISIJOS REGLAMENTAS (ES) Nr. 878/2010
2010 m. spalio 6 d.
kuriuo iš dalies keičiamas Reglamento (EB) Nr. 669/2009, kuriuo įgyvendinamos Europos Parlamento ir Tarybos reglamento (EB) Nr. 882/2004 nuostatos dėl sustiprintos tam tikrų negyvūninės kilmės pašarų ir maisto produktų importo oficialios kontrolės, I priedas
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (1), ypač į jo 15 straipsnio 5 dalį,
kadangi:
(1)
Komisijos reglamente (EB) Nr. 669/2009 (2) nustatytos taisyklės dėl sustiprintos oficialios kontrolės, kuri turi būti atliekama to reglamento I priede išvardytiems negyvūniniams pašarams ir maisto produktams įvežimo į Reglamento (EB) Nr. 882/2004 I priede nurodytas teritorijas punktuose.
(2)
Reglamento (EB) Nr. 669/2009 2 straipsnyje nustatyta, kad to reglamento I priedo sąrašas turi būti peržiūrimas periodiškai ne rečiau kaip kartą per ketvirtį atsižvelgiant bent į tame straipsnyje nurodytus informacijos šaltinius.
(3)
Iš su maistu susijusių incidentų, apie kuriuos pranešta per Skubaus įspėjimo apie maisto produktus ir pašarus sistemą, paplitimo ir svarbos, Maisto ir veterinarijos tarnybos komandiruočių į trečiąsias šalis išvadų ir oficialios kontrolės, atliekamos valstybių narių pasieniuose, ketvirčio ataskaitų, kurias valstybės narės rengia pagal Reglamento (EB) Nr. 669/2009 15 straipsnį, matyti, kad būtina peržiūrėti minėto reglamento I priedo sąrašą. Visų pirma peržiūrint I priedą turi būti išbrauktos tos prekės, kurios pagal minėtus informacijos šaltinius iš esmės atitinka susijusius ES saugos reikalavimus ir kurioms sustiprinta oficiali kontrolė nebereikalinga, ir įtrauktos kitos prekės, kurios pagal tuos pačius šaltinius neatitinka susijusių ES saugos reikalavimų ir kurioms reikia nustatyti sustiprintą oficialią kontrolę.
(4)
Šiame reglamente nustatytus Reglamento (EB) Nr. 669/2009 I priedo pakeitimus reikėtų pradėti taikyti kuo skubiau, kad sustiprinta oficiali kontrolė nebebūtų taikoma iš sąrašo išbrauktoms prekėms ir būtų pradėta taikyti į sąrašą naujai įtrauktoms prekėms.
(5)
Todėl Reglamentą (EB) Nr. 669/2009 reikėtų atitinkamai iš dalies pakeisti.
(6)
Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 669/2009 I priedas pakeičiamas šio reglamento priedo tekstu.
2 straipsnis
Šis reglamentas įsigalioja 2010 m. spalio 7 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2010 m. spalio 6 d.

EuroVoc Classification:
Level 1: 100157
100143
100149
100147
100156
Level 2: 100171
100257
100192
100193
100215
100194
100250
Level 3: 1277
2479
3489
614
3156
2735
1268
11
All Descriptors: 1224
1442
192
2300
2735
2771
3191
4079